《次韵李舍人》
宋代·邓肃

道山文章伯，杖履作幽栖。
笔砚为戏事，业落翻墨螭。
平生百万为，定相初不离。
更怜世间士，尘网深相闱。
笑踵双林辙，誓破万夫疑。
八面列神王，剑戟森携持。
怒目干龙宫，机缄绝谋惟。
佛语浩无际，天地如可弥。
笑谈一转毕，璿玑时未移。
见者皆了了，钝根化神机。
不然分三藏，谁能俱不遗。
白头钻故纸，底是出头时。
此恩今欲报，四顾将谁依。
在佛本无说，於公亦何为。
珍重谪仙人，登山力未疲。
天涯渺万里，著处即为归。
随缘作赞叹，妙语何奇奇。
置之天壤间，千古无敢非。
我生多肉障，烦公示宝篦。
请作一为蔽，牟尼即仲尼。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。